Document ID: 32010R1026

РЕГЛАМЕНТ (ЕС) № 1026/2010 НА КОМИСИЯТА
от 12 ноември 2010 година
за определяне на единен процент за приемане на сумите, съобщени на Комисията от държавите-членки, във връзка със заявленията за премията за изкореняване за лозарската 2010/2011 година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 85т, параграф 4 във връзка с член 4 от него,
като има предвид, че:
(1)
Отговарящите на условията заявления, за които държавите-членки съобщиха на Комисията до 15 октомври 2010 г. съгласно член 85т, параграф 2 от Регламент (ЕО) № 1234/2007, надхвърлят максималния годишен бюджет за схемата за изкореняване за лозарската 2010/2011 година, а именно 276 млн. евро, предвиден в приложение Хг към посочения регламент. Поради тази причина следва да се определи единен процент за приемане на действително съобщените суми.
(2)
Съгласно член 85т, параграф 2 от Регламент (ЕО) № 1234/2007 Люксембург e съобщил за отговарящи на условията заявления за площ, по-малка от 50 хектара; следователно спрямо Люксембург не се прилага единният процент за приемане в съответствие с член 71, параграф 3 от Регламент (ЕО) № 555/2008 на Комисията от 27 юни 2008 г. относно определяне на подробни правила за прилагане на Регламент (ЕО) № 479/2008 на Съвета относно общата организация на пазара на вино по отношение на програмите за подпомагане, търговията с трети страни, производствения потенциал и проверките в лозаро-винарския сектор (2).
(3)
За повече яснота е уместно да се посочи разбивката по държави-членки, към които се прилага годишният бюджет, предвиден за схемата за изкореняване.
(4)
В края на лозарската 2009/2010 година Регламент (ЕО) № 1092/2009 на Комисията (3) за определяне на единен процент за приемане на сумите, нотифицирани на Комисията от държавите-членки по отношение на заявленията за премията за изкореняване загуби актуалност. Поради тази причина той следва да бъде заменен с нов регламент.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Заявления по схемата за изкореняване, които са били съобщени на Комисията за лозарската 2010/2011 година съгласно член 85т, параграф 2 от Регламент (ЕО) № 1234/2007, се приемат за 59,622 % от залегналите в тези заявления суми.
Бюджетните ограничения за съответните държави-членки са посочени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага за лозарската 2010/2011 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 ноември 2010 година.

Labels: 18
15
6